Downloaded from YTS.BZ
Official YIFY movies site: YTS.BZ
Η ΑΝΩΝΥΜΙΑ ΚΑΠΟΙΩΝ ΣΥΜΜΕΤΕΧΟΝΤΩΝ ΠΡΟΣΤΑΤΕΥΕΤΑΙ ΜΕΣΩ ΨΗΦΙΑΚΗΣ ΕΠΕΞΕΡΓΑΣΙΑΣ.
ΤΑ ΟΝΟΜΑΤΑ ΚΑΙ ΟΙ ΦΩΝΕΣ ΤΟΥΣ ΕΧΟΥΝ ΤΡΟΠΟΠΟΙΗΘΕΙ,
ΟΠΩΣ ΚΑΙ ΤΟ ΟΝΟΜΑ ΤΗΣ ΜΙΚΡΗΣ ΖΟΪ.
Αστυνομία. Σάιμον Μπλάκγουελ από Τσέσαϊρ. Να μπούμε να τα πούμε;
- Περάστε. - Ευχαριστώ. Συγγνώμη για την…
- Ελάτε μέσα. - Σας παρακαλώ, όχι! Όχι πάλι! Όχι!
- Θα σας τα εξηγήσω όλα. - Όχι!
- Ελάτε. - Δεν μπορώ!
Είναι λυπηρό, ξέρω.
Ρίξτε μια ματιά επάνω.
- Εντάξει. - Όχι!
- Λούσι; - Ναι.
Θα μπω μέσα, εντάξει;
- Γεια. Είσαι καλά; - Ναι.
Γεια σου, Λούσι. Συγγνώμη που σε ξυπνήσαμε.
♪ από τη Βασική Ομάδα Ερευνών της Αστυνομίας του Τσέστερ.
Σε συλλαμβάνω ως ύποπτη για φόνο και απόπειρα φόνου.
Δεν είσαι υποχρεωμένη να πεις κάτι, αρκεί να μην το επικαλεστείς μετά.
Ό,τι πεις ίσως αποτελέσει τεκμήριο.
Καταλαβαίνω ότι έχεις σοκαριστεί.
Λούσι, θέλουμε να σηκωθείς τώρα και να ντυθείς.
- Έλα μαζί μου κάτω. - Ναι.
Να δω τον γάτο μου;
Μείνε εδώ μια στιγμή.
Γεια σου.
- Το ξέρετε ότι δεν το έκανα εγώ; - Δεν το έκανες εσύ!
Το ξέρουμε!
Δεν πειράζει. Να προσέχετε τους γάτους.
Μπες μέσα, μαμά, μην…
Μην κοιτάς, φύγε.
Μαμά, πήγαινε μέσα.
Έλα, μπες.
Συνελήφθη σήμερα μια εργαζόμενη στον κλάδο της υγείας…
…με την υποψία ότι σκότωσε οκτώ μωρά…
…κι αποπειράθηκε να σκοτώσει άλλα έξι.
Εξετάσαμε όλα τα τεκμήρια ανά περίπτωση
και σου δώσαμε την ευκαιρία να δώσεις εξηγήσεις.
Ήταν αδιανόητο ότι η νεαρή νοσοκόμα που είχαμε μπροστά μας
θα μπορούσε να έχει κάνει κακό σε απροστάτευτα μωρά.
Έγραψες σε ένα σημείωμα "Είμαι κακιά. Εγώ το έκανα".
Ήταν μια υπόθεση απ' αυτές που σπάνια συναντάς.
Αφορά 17 μωρά από 13 οικογένειες.
Αν δεν έχεις εμπλακεί στους θανάτους αυτών των μωρών,
γιατί να γράψεις ότι είσαι υπεύθυνη,
ότι τα σκότωσες σκόπιμα;
Κανένα σχόλιο.
Ήταν η νεαρή νοσοκόμα πέρα πάσας υποψίας.
Λίγοι στο ΗΒ έχουν δολοφονήσει τόσα παιδιά όσα εκείνη.
Η Λούσι Λέτμπι κρίθηκε ένοχη…
…για τον φόνο εφτά νεογέννητων μωρών.
Αλλά σκότωσε όντως αυτή η συνεσταλμένη νοσοκόμα
τα μωρά που φρόντιζε;
Σήμερα, μια επιτροπή ειδικών από διάφορες χώρες…
…εξέτασε ιατρικά αρχεία.
Τα ευρήματά τους συγκρούονται με όσα ακούστηκαν στη δίκη.
Εν ολίγοις, κυρίες και κύριοι, δεν διαπιστώσαμε κανέναν φόνο.
Από τις πιο τρελές ειδήσεις που άκουσα εδώ και καιρό.
Σκότωσε περισσότερα παιδιά από οποιονδήποτε άλλον.
Μάλλον δεν το έκανε.
Η ιστορία είναι τραγική και τρομακτική.
Είναι αθώα. Αφήστε την ελεύθερη.
Είναι ένοχη
ή είναι όντως αθώα αυτή η γυναίκα;
Η ΕΡΕΥΝΑ ΓΙΑ ΤΗ ΛΟΥΣΙ ΛΕΤΜΠΙ
Η ΤΑΙΝΙΑ ΠΕΡΙΕΧΕΙ ΑΠΟΚΛΕΙΣΤΙΚΟ ΥΛΙΚΟ
ΑΠΟ ΤΙΣ ΕΡΕΥΝΕΣ ΤΗΣ ΑΣΤΥΝΟΜΙΑΣ ΤΟΥ ΤΣΕΣΑΪΡ.
ΕΝΑΡΞΗ ΚΑΤΑΓΡΑΦΗΣ
Η ανάκριση καταγράφεται.
Καταγράφεται κάθε λέξη που λέμε εδώ.
Το όνομά σου, παρακαλώ.
Λούσι Λέτμπι.
- Ημερομηνία γέννησης; - Τέσσερις Ιανουαρίου του 1990.
Αυτή είναι η ευκαιρία σου να αντικρούσεις τους λόγους
για τους οποίους συνελήφθης.
Αν είσαι αθώα
και έχεις κάποια λογική εξήγηση, δικαιολογία ή άλλοθι,
θα αναζητήσουμε σχετικά τεκμήρια.
Δεν δικάζεσαι εδώ. Καταλαβαίνεις, Λούσι;
Ναι.
Εντάξει.
Η ανάκριση της Λούσι Λέτμπι κράτησε πάρα πολλές ώρες.
ΝΤΑΝΙΕΛ ΣΤΟOYΝΙΕΡ
Αρχικά, της κάναμε διάφορες ερωτήσεις ανοιχτού τύπου
για το τι ακριβώς κάνουν με τα βρέφη.
Πες μου πώς γίνεται το πρώτο τάισμα ενός μωρού.
Οι γιατροί λένε πότε θεωρούν ότι πρέπει να αρχίσει να λαμβάνει τροφή.
Ναι.
Και αυτό γίνεται μέσω ρινογαστρικού σωλήνα.
Μάλιστα.
Και εμείς… Συνήθως, στα πρόωρα μωρά,
προτιμούσαμε να δίνουμε γάλα από τη μαμά ή κάποια δωρήτρια.
Αποφεύγαμε το γάλα σε σκόνη σε τόσο μικρά μωρά.
Μάλιστα.
Έδινε την εικόνα ικανής νοσοκόμας
που ήξερε να φροντίζει μωρά.
Ωστόσο, όταν επιμέναμε
ως προς τον θάνατο κάποιου συγκεκριμένου μωρού,
γινόταν πολύ πιο αόριστη στις απαντήσεις της.
Ας μιλήσουμε για τη ***.
Στις 20 Ιουνίου του 2015, ώρα 4:01 μ.μ.,
γεννήθηκε με καισαρική τομή και μεταφέρθηκε στην πτέρυγα νεογνών.
Στις 22 Ιουνίου του 2015, ώρα 4:25 π.μ.,
διαπιστώθηκε ο θάνατος της ***.
Μπορείς να μας πεις τι της συνέβη;
Δεν τη θυμάμαι τη ***.
Εντάξει.
Η μικρή Ζόι παρουσίασε ανεπάρκεια τρεις φορές μέσα σε μία νυχτερινή βάρδια.
Ξέραμε ότι η Λούσι Λέτμπι ήταν με το βρέφος.
Πώς ήταν δυνατόν να μη θυμάται τίποτα;
Δεν θυμάσαι κάποιο περιστατικό
ή κάποια ανάμειξη στη φροντίδα της;
Όχι.
ΤΡΙΑ ΧΡΟΝΙΑ ΝΩΡΙΤΕΡΑ
Τρεις εβδομάδες πριν της ώρας μου,
ξύπνησα και τα νερά μου είχαν σπάσει.
Αυτό ήταν. Είχε έρθει η ώρα.
Στο νοσοκομείο με εξέτασαν
και επιβεβαίωσαν ότι όλα ήταν καλά.
Ήμασταν έτοιμοι να γνωρίσουμε τη μικρή Ζόι.
Αλλά δεν ήταν απλό.
Ο τοκετός διήρκησε 60 ώρες.
Ένιωθα ότι κάτι δεν πήγαινε καλά
κι επέμεινα να κάνω καισαρική.
Ο γιατρός έβγαλε τη Ζόι και τη σήκωσε.
Φαινόταν να πασχίζει να αναπνεύσει.
Μεταφέρθηκε στην εντατική νοσηλεία.
Ήταν δύσκολο να τη βλέπω στη θερμοκοιτίδα.
Δεν μπορούσα να τη βγάλω, αλλά μπορούσα να της κρατάω το χέρι.
Ήταν τόσο εύθραυστη,
μικρή και γλυκούλα.
Είχα γίνει μαμά.
Οι γιατροί έλεγαν ότι ανταποκρινόταν πολύ καλά,
ότι ανταποκρινόταν έτσι όπως θα έπρεπε,
και δεν υπήρχε καμία ανησυχία.
Κοιμόμουν όταν μια νοσοκόμα άναψε το φως.
Είπε "Πρέπει να έρθεις αμέσως".
Ρώτησα "Τι συμβαίνει;" Είπε "Δεν έχουμε χρόνο. Πάμε".
Ήμουν στο αμαξίδιο στον μακρύ διάδρομο
και σκεφτόμουν "Τι συμβαίνει;"
Ένιωσα να επικρατεί πανικός.
Ο γιατρός έκανε τα πάντα για να συνεχίσει να χτυπάει η καρδιά της.
Δεν τα παρατούσε.
Ήθελα να συνεχίσει να παλεύει.
Αλλά ο άλλος γιατρός έβαλε το χέρι του στον ώμο του
και είπε "Πρέπει να σταματήσεις. Πρέπει να την αφήσεις".
Ο γιατρός κρατούσε ακόμα τη Ζόι,
αλλά σταμάτησε αυτό που έκανε.
Αυτό ήταν. Είχε τελειώσει.
Τελείωσε.
Ο άντρας μου κι εγώ
καταρρεύσαμε, και…
Εγώ…
Απλώς λέγαμε "Τι συμβαίνει; Τι έγινε;"
Ήταν καλά, οπότε…
Δεν…
Ήμουν πολύ θυμωμένη
και πολύ στεναχωρημένη και πολύ μπερδεμένη, και μετά…
Ναι.
Όταν πέθανε η Ζόι, δεν ξέραμε τι είχε συμβεί.
Είχε παρουσιάσει βελτίωση.
Δεν περιμέναμε να πεθάνει.
Γιατί υπήρξε επιδείνωση;
Γιατί δεν ανταποκρίθηκε στην ανάνηψη;
Και το ακόμα πιο ανησυχητικό, η Ζόι ήταν το τρίτο μωρό που πέθαινε
μέσα σε δύο εβδομάδες.
Κάποια μωρά παρουσίασαν περίεργο εξάνθημα
και δεν ανταποκρίθηκαν στην ανάνηψη, ενώ θα έπρεπε.
Ήταν ανησυχητικό. Γιατί πέθαναν τρία μωρά τόσο κοντά μεταξύ τους;
Μήπως συνέβαινε κάτι που δεν ξέραμε στη μονάδα;
Αν και ελπίζαμε
ότι αυτοί οι τρεις θάνατοι ήταν απλώς μια κακοτυχία,
δυστυχώς είχαμε κι άλλους.
Μωρά πέθαιναν
με συχνότητα πρωτόγνωρη για τη μονάδα μας.
Μέχρι τις 16 Φεβρουαρίου, είχαμε εννέα θανάτους.
Εκείνη η περίοδος ήταν πολύ τρομακτική κι ανησυχητική.
Κάποιοι γιατροί ζήτησαν επείγουσα συνάντηση
με το προσωπικό διαχείρισης κινδύνων και με τον διευθυντή νοσηλευτικής,
μα εκείνοι δεν φάνηκαν να προβληματίζονται.
Δεν είχαμε ξαναδεί κάτι τέτοιο, οπότε δεν ξέραμε τι να κάνουμε.
Και μετά, τον Ιούνιο του 2016, το πράγμα έφτασε στο απροχώρητο
με άλλους δύο θανάτους που μας φάνηκαν ανεξήγητοι.
Είχαμε φτάσει πλέον στους 13 απρόσμενους θανάτους.
Στα 21 χρόνια που ήμουν γιατρός, δεν είχα ξαναδεί κάτι τέτοιο.
Και τότε καταλάβαμε ότι κάτι έπρεπε να γίνει.
ΜΑΪΟΣ 2017
Ήμουν ένα βράδυ αργά στα κεντρικά
και έλαβα τρεις διαφορετικές αναφορές από το νοσοκομείο Κάουντες οφ Τσέστερ.
Είχε καταγραφεί μια κατακόρυφη αύξηση σε θανάτους βρεφών
και συμβάντα πολυοργανικής ανεπάρκειας στη μονάδα νεογνών.
Μεταξύ Ιουνίου 2015 και Ιουλίου 2016
υπήρξαν 13 θάνατοι.
Το πιο ανησυχητικό για τους γιατρούς
ήταν ότι πολλοί από τους θανάτους και τις ανεπάρκειες δεν εξηγούνταν.
Μου είπαν
ότι ένα μέλος του προσωπικού είχε απομακρυνθεί από τη μονάδα.
Αρχικά σκέφτηκα ότι ήταν μάλλον κάπως βιαστικό
το να θεωρηθεί κάποιος ύποπτος.
Θα μπορούσε να υπάρχει λογική εξήγηση
για αυτούς τους θανάτους βρεφών.
Έγιναν λάθη στο νοσοκομείο,
υπήρξε ανεξέλεγκτη μεταδοτική ασθένεια
ή μήπως πέθαναν τα μωρά από φυσικό θάνατο;
Έπρεπε να καταλάβουμε την κλινική κατάσταση του κάθε μωρού.
Ήταν σημαντικό να βρούμε ανεξάρτητους, αξιόπιστους πραγματογνώμονες
που θα έδιναν μια αντικειμενική άποψη
για τα μωρά που παρουσίασαν αιφνίδια ανεπάρκεια.
Ένα πρωί ήμουν στο σπίτι και έπεσα πάνω σε ένα άρθρο
για την έρευνα της Αστυνομίας του Τσέσαϊρ σε μονάδα νεογνών
για πολλούς θανάτους βρεφών.
Σκέφτηκα "Ενδιαφέρον.
Ό,τι πρέπει για μένα".
ΔΡ ΝΤΕΟΥΙ ΕΒΑΝΣ
Είχα τεχνογνωσία και εμπειρία 30 χρόνων στη φροντίδα άρρωστων βρεφών.
Επίσης, είχα διατελέσει επί πολλές δεκαετίες
ιατρικός πραγματογνώμονας σε ποινικές δίκες.
Είπα στην αστυνομία
"Ας εξετάσουμε μία υπόθεση για να πάρω μια ιδέα".
Το συγκεκριμένο μωρό γεννήθηκε σε καλή κατάσταση.
Καλό μέγεθος, πάνω από δύο κιλά, σε σταθερή κατάσταση.
Παρουσίασε αιφνίδια ανεπάρκεια.
Είδα σε φωτογραφίες
μεγάλους θρόμβους αίματος, σε μέγεθος μπίλιας, κάτω από το συκώτι,
καθώς και αιμορραγία στην κοιλιακή χώρα.
Μου φάνηκε φρικτό.
Πώς στο καλό ένα μωρό
που τα πήγαινε πολύ καλά
καταλήγει να έχει σοβαρές ηπατικές ανωμαλίες;
Και μέσα σε λίγες ώρες το μωρό ήταν νεκρό.
Είπα στην αστυνομία
"Θέλω να δω όλο το ιστορικό για την περίοδο αυτής της διετίας".
Τελικά πήρα 32 υποθέσεις
και εντόπισα κάτι ύποπτο
στις μισές περίπου.
Μωρά με οργανική ανεπάρκεια απροσδόκητη και ανεξήγητη.
Αυτό ήταν πρωτόγνωρο για μένα
και έπρεπε να σκεφτώ το αδιανόητο.
Κάποιος είχε βλάψει σκόπιμα αυτά τα μωρά.
Αυτό άλλαξε τελείως την κατεύθυνση της έρευνάς μας.
Η απαίσια πραγματικότητα ήταν ότι μπορεί να μιλάμε για βρεφοκτονία.
Το επόμενο ερώτημα που έπρεπε να απαντήσουμε ήταν
"Από ποιον;"
Εξετάσαμε τους πάντες που θα μπορούσαν να είναι τριγύρω
κάθε φορά που ένα μωρό παρουσίαζε ανεπάρκεια ή πέθαινε.
Ποιοι γιατροί ήταν εκεί; Ποιες νοσοκόμες;
Ποιοι συγγενείς;
Ποιος είχε πρόσβαση στα φάρμακα; Στα ιατρικά αρχεία;
Και συνεχίσαμε.
Ποιος άλλος ήταν εκεί; Ποιος το έκανε;
Καθώς εξετάζαμε τις πληροφορίες, προέκυψε ένα σαφές μοτίβο.
ΒΑΡΔΙΕΣ ΣΤΗ ΜΟΝΑΔΑ ΝΕΟΓΝΩΝ
Στους 25 ύποπτους θανάτους και οργανικές ανεπάρκειες,
ένα όνομα εμφανιζόταν σταθερά.
Μία νοσοκόμα είχε κεντρικό ρόλο
σε όλα αυτά τα γεγονότα.
ΛΟΥΣΙ ΛΕΤΜΠΙ
Η Λούσι Λέτμπι.
ΕΝΝΕΑ ΧΡΟΝΙΑ ΝΩΡΙΤΕΡΑ
Θυμάμαι την πρώτη μέρα των διαλέξεων.
Η αίθουσα ήταν τεράστια.
ΨΗΦΙΑΚΗ ΕΠΕΞΕΡΓΑΣΙΑ
Δεν ήξερα κανέναν.
Έτσι, πήγα και έκατσα μόνη μου.
Αλλά μια κοπέλα ήρθε δίπλα μου,
έκατσε και είπε "Χαίρω πολύ. Με λένε Λούσι".
Κάτι είχε το χαμόγελό της που με έκανε να χαλαρώσω αμέσως.
Και μετά από τέσσερις μέρες στο πανεπιστήμιο,
είχαμε γίνει αχώριστες.
Πηγαίναμε μαζί σε διαλέξεις,
πήγαινα σπίτι της για φαγητό, ερχόταν εκείνη στο δικό μου.
Μαζί βγαίναμε για κλάμπινγκ.
Κι όταν βγαίναμε, μετά έμενε η μία στο σπίτι της άλλης.
Πηγαίναμε σινεμά.
Βασικά, ό,τι κάναμε, το κάναμε μαζί.
Είχε πολύ ιδιαίτερο χιούμορ.
Πάντα περνούσα καλά.
Η Λούσι ήταν μοναχοπαίδι,
οπότε οι γονείς της τη λάτρευαν.
Ήταν πολύ περήφανοι που πήγαινε πανεπιστήμιο
και θα γινόταν νοσοκόμα.
Ήταν φιλομαθής.
Ήθελε να ξέρει τα πάντα, να είναι σίγουρη ότι ξέρει τι κάνει.
Την πρώτη μας πρακτική την κάναμε μαζί
στο νοσοκομείο του Τσέστερ.
Ήμασταν κι οι δυο ενθουσιασμένες.
Από την πρώτη στιγμή,
οι νοσοκόμες στο Τσέστερ δεν μας ήθελαν στην κλίκα τους.
Πήγαμε στην αίθουσα προσωπικού για να φάμε,
και οι νοσοκόμες κάθονταν και τα έλεγαν.
Η Λούσι προσπάθησε να πάρει μέρος στη συζήτηση,
κι απλώς την αγνόησαν.
Νιώθαμε ότι οι νοσοκόμες δεν μας ήθελαν εκεί,
ούτε η ιατρική ομάδα.
Άρχισα να πιστεύω ότι κάποιοι προσπαθούσαν ενεργά
να κάνουν ό,τι μπορούν για να δυσκολέψουν τη Λούσι.
Δεν μπορούσα να σκεφτώ κάποιον λόγο για αυτήν τους τη συμπεριφορά,
πέρα από το ότι δεν τους άρεσε το ότι ήταν ντροπαλή και λιγομίλητη.
Εγώ σίγουρα δεν ήθελα να μείνω εκεί,
αλλά η Λούσι έκανε αίτηση για να δουλέψει στη μονάδα νεογνών.
Δεν καταλάβαινα γιατί ήθελε να μείνει,
έτσι που της φέρονταν κάποιες νοσοκόμες και κάποιοι γιατροί.
Θα έλεγα ότι η αποφοίτηση ήταν μια γλυκόπικρη στιγμή.
Η οικογένειά μου και η οικογένειά της κανόνισαν να φάμε μαζί.
Οι γονείς της Λούσι ήταν περήφανοι που αποφοίτησε.
Έβαλαν αναγγελία στην τοπική εφημερίδα.
Αλλά ήταν και λυπηρό,
γιατί ανησυχούσα για το πώς θα τα έβγαζε πέρα.
ΤΕΣΣΕΡΑ ΧΡΟΝΙΑ ΑΡΓΟΤΕΡΑ
Η Λούσι ήταν μια ήσυχη νοσοκόμα.
Φαινόταν ευσυνείδητη. Φαινόταν επιμελής.
Φαινόταν ικανή, απ' όσο μπορούσα να καταλάβω.
Δεν είχε κάτι που να την κάνει να ξεχωρίζει.
Αλλά στα τέλη του 2015,
όλοι εμείς οι γιατροί αρχίσαμε να ανησυχούμε
για όλους αυτούς τους ασυνήθιστους θανάτους στη μονάδα.
Όταν έγινε έλεγχος προσωπικού, προέκυψε ένας κοινός παράγοντας.
Μόνο ένα άτομο είχε βάρδια σε όλους αυτούς τους θανάτους,
η Λούσι Λέτμπι.
Δεν ήξερα τι να σκεφτώ στην αρχή.
Είναι καθαρή σύμπτωση ή μήπως αυτή προκαλεί κακό;
Αποφασίσαμε να το συζητήσουμε με την προϊσταμένη της μονάδας νεογνών.
Ήταν ανένδοτη.
Η Λούσι Λέτμπι ήταν μια ικανή, αφοσιωμένη νοσοκόμα
και ήταν αδιανόητο
να υπάρχουν ισχυρισμοί ότι βλάπτει ασθενείς.
Δυστυχώς, κι άλλοι θάνατοι σημειώθηκαν κατά τη διάρκεια της νύχτας,
πάντα όσο είχε βάρδια η Λούσι Λέτμπι.
Οι διευθυντές αποφάσισαν τελικά
να βάλουν τη Λούσι Λέτμπι να δουλεύει μέρα.
Οι θάνατοι και οι ανεπάρκειες σταμάτησαν τη νύχτα,
αλλά άρχισαν να συμβαίνουν κατά τη διάρκεια της ημέρας.
Και τότε
εμείς οι γιατροί συνειδητοποιήσαμε ότι δεν γινόταν να το καθυστερήσουμε άλλο.
Η Λούσι Λέτμπι έπρεπε να φύγει από τη μονάδα νεογνών.
ΛΟΥΣΙ ΛΕΤΜΠΙ ΑΓΑΠΗΤΕ ΕΠΙΘΕΩΡΗΤΗ…
Κι ούτε χρόνο αφότου άρχισαν οι έρευνες,
έλαβα μέιλ από τη Λούσι Λέτμπι,
από τον λογαριασμό της στο NHS.
ΑΠ.: ΕΠΙΧΕΙΡΗΣΗ ΚΟΛΙΜΠΡΙ
Ανέφερε το όνομα της επιχείρησης, που δεν είχε δημοσιοποιηθεί.
ΘΑ ΗΘΕΛΑ ΝΑ ΕΧΩ ΜΙΑ ΙΔΕΑ ΓΙΑ ΤΟ ΠΟΤΕ ΘΑ ΕΠΙΚΟΙΝΩΝΗΣΕΤΕ ΜΑΖΙ ΜΟΥ
Γνώριζε ότι είχαν καταθέσει συνάδελφοι, ενώ εκείνη όχι,
και ήθελε να μάθει πότε θα μιλήσουμε.
ΟΠΟΙΑΔΗΠΟΤΕ ΠΛΗΡΟΦΟΡΙΑ ΘΑ ΒΟΗΘΟΥΣΕ
ΝΑ ΜΕΤΡΙΑΣΤΕΙ ΚΑΠΩΣ ΤΟ ΑΓΧΟΣ ΜΟΥ.
Το βρήκα ενδιαφέρον,
γιατί σκέφτηκα ότι ίσως είχε κάτι να μας πει.
ΜΗ ΔΙΣΤΑΣΕΤΕ ΝΑ ΕΠΙΚΟΙΝΩΝΗΣΕΤΕ ΜΑΖΙ ΜΟΥ
ΑΝ ΘΕΛΕΤΕ ΝΑ ΣΥΖΗΤΗΣΟΥΜΕ ΚΑΤΙ.
ΕΥΧΑΡΙΣΤΩ ΠΟΛΥ.
ΛΟΥΣΙ ΛΕΤΜΠΙ
Έπρεπε να της κάνουμε ερωτήσεις,
και ο καλύτερος τρόπος, ο μόνος τρόπος,
ήταν να συλληφθεί.
- Η Λούσι; - Ναι.
Γεια. *** από Αστυνομία του Τσέσαϊρ. Να μπω λίγο;
- Ναι. - Ναι; Ευχαριστώ.
- Είναι κανείς άλλος εδώ; - Ναι.
- Ποιος; - Ο μπαμπάς μου.
Μια αστυνομικός θα ανέβει να τον φέρει.
- Πρέπει να τα πούμε λίγο. - Θα φέρω τον μπαμπά σου.
Δεν κάθεσαι;
Να σε ενημερώσω ότι φοράω κάμερα
και γράφει αυτήν τη στιγμή, εντάξει;
- Εντάξει. - Αυτά είναι τα φώτα για το καθιστικό;
- Ναι. - Ποιο απ' όλα; Α, ωραία.
Θέλω να με ακούσεις προσεκτικά.
Θα σου διαβάσω κάποιες πληροφορίες.
- Εντάξει. - Είναι σημαντικό να τις ακούσεις.
"Μεταξύ Μαρτίου 2015 και Ιουλίου 2016,
στο νοσοκομείο Κάουντες οφ Τσέστερ
σημειώθηκαν υψηλά ποσοστά θνησιμότητας μωρών.
Μετά από ενδονοσοκομειακή έρευνα, η υπόθεση παραπέμφθηκε στην αστυνομία,
η οποία διεξάγει έρευνες.
Με βάση τα τεκμήρια που συλλέχθηκαν,
διαπιστώθηκε ανθρωποκτονία και απόπειρα ανθρωποκτονίας
και θεωρείσαι ύποπτη για αυτά τα εγκλήματα".
Δεν είσαι υποχρεωμένη να πεις κάτι, αρκεί να μην το επικαλεστείς μετά.
Ό,τι πεις ίσως αποτελέσει τεκμήριο.
Η σύλληψη είναι απαραίτητη για τις έρευνες
και για την προστασία παιδιών ή άλλων ατόμων.
Κατάλαβες αυτά που σου διάβασα;
Λούσι, αυτό που θα κάνουμε τώρα
είναι να σε πάμε στο αστυνομικό τμήμα για ανάκριση.
Οι αστυνομικοί θα πάνε επάνω μαζί σου τώρα.
Είσαι υπό κράτηση.
Πρέπει να μείνουμε μαζί σου για να μη συμβεί τίποτα σε εσένα ή εμάς.
Θέλεις να βάλεις παπούτσια ή…
Θα έρθεις με τα ρούχα που φοράς;
Φοράς φόρμα, οπότε μάλλον είσαι μια χαρά.
Θα σου βρούμε παπούτσια.
Απλώς…
Έχεις παπούτσια;
Δεν πρέπει να αγγίξεις τίποτα άλλο.
Δεν επιτρέπεται να μετακινήσεις κάτι ή να πάρεις κάτι άλλο μαζί σου.
Θα ψάξετε το σπίτι;
Θα το ψάξουμε, ναι.
Μπορώ να τον αποχαιρετήσω;
- Τον γάτο σου; Φυσικά. - Ναι.
Είναι μόνο για τη μεταφορά σου, εντάξει;
Για την ασφάλειά σου στο αμάξι
και τη δική μας ασφάλεια.
Μετά μπορούμε να σου βγάλουμε τις χειροπέδες, εντάξει;
Το τηλεφώνημα με ξύπνησε γύρω στις 6:00 π.μ.
Μου είπαν "Αστυνομία του Τσέσαϊρ".
Σας πήραμε για να σας ενημερώσουμε ότι συλλάβαμε ένα άτομο
ως ύποπτο για τη δολοφονία της κόρης σας".
Ξαφνικά συνειδητοποίησα
ότι θα μπορούσε κάποιος να έχει στοχοποιήσει σκόπιμα το παιδί μου.
Αυτό μας άφησε τελείως…
άφωνους.
Εντάξει.
Βγες από το αμάξι, σε παρακαλώ.
Εντάξει, άνοιξέ μου λίγο τα χέρια σου.
Αυτό εδώ είναι.
Ποιο είναι το επάγγελμά σας;
Νοσηλεύτρια παιδιών.
Θες να κάτσεις εκεί, Λούσι;
Νοσηλεύτρια συνελήφθη ως ύποπτη
για τον φόνο οκτώ βρεφών και την απόπειρα δολοφονίας άλλων έξι
στο νοσοκομείο Κάουντες οφ Τσέστερ μετά…
Μόλις είδα το πρόσωπό της,
την αναγνώρισα αμέσως.
Όταν επισκέφτηκα πρώτη φορά τη Ζόι,
η Λέτμπι κρατούσε ένα ντοσιέ, αλλά δεν έκανε κάτι.
Ήταν απλώς εκεί και μας κοιτούσε.
Η σημερινή σύλληψη επιβεβαιώνει το φρικτό ενδεχόμενο
να δολοφονήθηκαν νεογνά.
Η είδηση εμφανίστηκε στο κινητό μου.
Έτρεμα. Είχα
ταχυπαλμία.
Η καρδιά μου πήγαινε να σπάσει.
"Γιατί συνέλαβαν τη Λούσι;"
Δεν το πίστευα.
Σκέφτηκα ότι έγινε κάποιο φρικτό λάθος.
ΕΝΑΡΞΗ ΚΑΤΑΓΡΑΦΗΣ
Η ανάκριση καταγράφεται. Είμαι ο αστυνόμος Λι.
- Παρούσα είναι και η… - Βίκι Χολτ, 3201.
Σε παρακαλώ, πες το όνομά σου.
Λούσι Λέτμπι.
Ο απώτερος στόχος της ανάκρισης της Λούσι Λέτμπι
ήταν να μάθουμε την αλήθεια για το τι συνέβη στα μωρά
και να της προσφέρουμε την ευκαιρία
να δώσει μια εναλλακτική εξήγηση
για την αιφνίδια επιδείνωση και την εμφάνιση ανεπάρκειας στα μωρά.
Γενικά, κατά την ανάνηψη,
ποιος κάνει τι;
Οι γιατροί ασχολούνται με την αναπνοή.
Αυτοί χορηγούν τα φάρμακα για την ανάνηψη.
- Δύο άτομα χορηγούν τα φάρμακα. - Ωραία.
Και, ιδανικά, κάποιος συμπαραστέκεται στους γονείς.
Είχε γνώσεις.
Ήταν ήρεμη.
Συμμετείχε πρόθυμα.
Και όσον αφορά τις διαδικασίες που εφαρμόζονται
στη φροντίδα βρεφών,
ήξερε όλες τις απαντήσεις.
Ποιος κρατάει σημειώσεις όσο διαρκεί η προσπάθεια ανάνηψης;
Ιδανικά, υπάρχει κάποιος γι' αυτό.
Συνήθως, ειδικευόμενος γιατρός
ή άτομο από το νοσηλευτικό προσωπικό.
Αλλά όταν την πίεζαν για κάποια γεγονότα,
ιδιαίτερα για το τι έκανε όταν εμφανιζόταν ανεπάρκεια,
νομίζω ότι άρχιζε τις υπεκφυγές.
Λούσι, λίγο πριν από την εμφάνιση ανεπάρκειας,
είχες κάποιο λόγο να μπεις στην Αίθουσα Νεογνών Ένα;
Δεν θυμάμαι.
Μάλιστα. Δούλευες στην Αίθουσα Νεογνών Ένα;
Δεν νομίζω, αλλά δεν θυμάμαι ποιο μωρό φρόντιζα.
Εντάξει.
Και δεν θυμάσαι
πώς βρέθηκες στην Αίθουσα Νεογνών Ένα κατά την ανάνηψη;
Όχι.
Σκεφτόταν λίγη ώρα τι θα απαντήσει,
αρκετή ώρα, θα έλεγα, και μετά απαντούσε.
Γνωρίζεις γιατί χρειάστηκε ανάνηψη;
Όχι, δεν θυμάμαι πώς φτάσαμε ως εκεί.
Ξέρω μόνο ότι έγινε ανάνηψη.
Αυτές οι απαντήσεις μας δημιούργησαν μεγάλα ερωτηματικά.
Η Λούσι Λέτμπι έμεινε πολλές ώρες υπό κράτηση,
αλλά δεν είχαμε αρκετά τεκμήρια για να διωχθεί.
Και χρειαζόμασταν πολλές πληροφορίες ακόμα.
Έτσι, μετά την ανάκριση, αφέθηκε ελεύθερη.
Κι έτσι, είχαμε την ευκαιρία να συλλέξουμε περαιτέρω τεκμήρια
και να εξετάσουμε ιατροδικαστικά το υλικό που βρήκαμε στις έρευνες.
Υπήρχε τεράστιος όγκος υλικού.
ΚΟΛΙΜΠΡΙ_ΤΕΚΜΗΡΙΑ
ΝΑ ΦΥΛΑΧΘΕΙ
Βρήκαμε ένα κουτί που έγραφε "Να φυλαχθεί" μπροστά.
Είχε μέσα ιατρικά δελτία μωρών από το νοσοκομείο στο Τσέστερ.
Ήταν άκρως απόρρητα έγγραφα
που περιείχαν προσωπικές πληροφορίες.
Όνομα, ημερομηνία γέννησης
και μια επισκόπηση της τότε ιατρικής κατάστασης.
Εξετάζοντάς τα, είδαμε ότι κάποια από τα έγγραφα
αφορούσαν τα μωρά
που πέθαναν παρουσιάζοντας ανεπάρκεια,
κάτι προφανώς έντονα ανησυχητικό.
Η Λούσι Λέτμπι είχε γράψει διάφορα
και είχε κρατήσει πολύ υλικό.
Υπήρχαν πολλά ημερολόγια
και σημειώσεις.
ΒΟΗΘΕΙΑ
Βρήκαμε κάποια πολύ ανησυχητικά τεκμήρια.
Ήταν ξεκάθαρο ότι έπρεπε να συλλάβουμε πάλι τη Λούσι.
Έπρεπε να κάνουμε στη Λούσι Λέτμπι ευθέως κάποιες δύσκολες ερωτήσεις.
Αστυνομία. Σάιμον Μπλάκγουελ από Τσέσαϊρ. Να μπούμε να τα πούμε;
Λούσι;
Ναι.
Θα μπω μέσα, εντάξει;
Γεια, Λούσι.
Με βάση κάποια νέα τεκμήρια που έχουμε,
σε συλλαμβάνω για διάφορα εγκλήματα.
- Έλα μαζί μου κάτω. - Ναι.
Η στρατηγική σε αυτό το σημείο έγινε πολύ απλή.
Υπήρχαν πολλά τεκμήρια.
Ήταν ξεκάθαρο ότι έπρεπε να εμμείνω στα αναμφισβήτητα γεγονότα.
Αν μπορούσε να δώσει μια εναλλακτική εξήγηση,
ήταν η ώρα να το κάνει.
Πρόκειται για τη συνέχεια μιας σειράς ανακρίσεων.
Όπως βλέπεις, άναψε το κόκκινο φωτάκι.
Αυτή η ανάκριση βιντεοσκοπείται
και τη βλέπουν επάνω.
Έγινε έρευνα στο σπίτι σου.
Και μεγάλη ποσότητα τέτοιων δελτίων
βρέθηκε στο σπίτι σου.
Πώς το εξηγείς αυτό;
Είναι απλώς δελτία που πήρα κατά λάθος μαζί μου.
Δεν άδειασα τις τσέπες μου πριν πάω σπίτι.
Υπήρχαν σχεδόν 250 δελτία.
Είχαν αποθηκευτεί με χρονολογική σειρά,
βάσει ημερομηνίας.
Ήταν ξεκάθαρα ένα σχολαστικό και μεθοδικό άτομο.
Γνώριζε ότι περιείχαν απόρρητες πληροφορίες
και σίγουρα ήξερε ότι κακώς τα είχε.
Το να είχε πάρει κατά λάθος στο σπίτι
250 ιατρικά αρχεία ήταν αδιανόητο.
ΝΑ ΦΥΛΑΧΘΕΙ
Εξήγησέ μου γιατί τα έβαλες όλα μαζί σε έναν φάκελο.
Δεν είχα τρόπο να τα ξεφορτωθώ,
οπότε τα κράτησα.
Δεν είχες τρόπο να τα ξεφορτωθείς;
Όχι.
Είχες πάρει στο παρελθόν κι άλλα τέτοια δελτία στο σπίτι
και τα ξεφορτώθηκες;
Νομίζω πως όχι.
Δεν έχω καταστροφέα εγγράφων για να τα ξεφορτωθώ.
Κατά τις έρευνες
βρήκαμε καταστροφέα εγγράφων σε ένα υπνοδωμάτιο,
οπότε δεν έστεκε αυτό που είπε.
Θα μπορούσε να τα είχε καταστρέψει για να τα ξεφορτωθεί,
αλλά τα κράτησε.
Αυτά τα δελτία που είναι στον φάκελο που είχες στον σπίτι σου, Λούσι,
είναι από τα μωρά τα οποία σου είχαν αναθέσει να φροντίζεις;
Ναι.
Έχουμε λόγο που κρατάμε κάτι.
Είναι σημαντικό για εμάς.
ΛΟΥΣΙ ΛΕΤΜΠΙ ΗΜΕΡΟΛΟΓΙΟ 2016
Κατά τις έρευνες, βρήκαμε πολλά ημερολόγια.
Όταν αρχίσαμε να τα διαβάζουμε, πετύχαμε μια ανησυχητική λεπτομέρεια.
Υπήρχαν εγγραφές με αρχικά
που ταίριαζαν με τα αρχικά από ύποπτα περιστατικά
που ερευνούσαμε.
Σε ρώτησε ο συνάδελφός μου για τα περιστατικά ανεπάρκειας σε μωρά,
και είπες ότι τα κατέγραφες.
- Γιατί; - Μάλλον ως αναφορά.
- Δεν ξέρω γιατί τα κατέγραφα. - Μάλιστα.
Σε κάποιες ημερομηνίες κατά τις οποίες σημειώθηκαν περιστατικά
είχε βάλει αστερίσκο.
Υπήρχαν μέρες στο ημερολόγιό μου που…
Έβαζα αστερίσκο ή σημείωνα τις μέρες που ήταν…
Που κάποιο μωρό ήταν πολύ χάλια.
Για ποιον λόγο;
Δεν ξέρω. Προς προσωπική…
Τι προσωπική;
Δεν ξέρω. Προς σκέψη, υποθέτω.
Για ποιο λόγο να τα σκεφτείς, Λούσι;
Δεν μιλούσα γι' αυτό.
Κρατάω μέσα μου διάφορα και τα σκέφτομαι μετά.
Όπως το βλέπαμε εμείς,
κατέγραφε ποιο μωρό δέχτηκε επίθεση εκείνη τη μέρα.
Κατά τον δεύτερο γύρο των ερευνών,
βρήκαμε μια μαύρη σακούλα σκουπιδιών στο γκαράζ της.
Υπήρχε ένα κομμάτι χαρτί
με κάποιες ανησυχητικές σημειώσεις πάνω.
Θα σου διαβάσω ένα απόσπασμα απ' αυτό.
Λέει "Δολοφόνος. Δολοφονία.
Κανείς δεν θα μάθει τι συνέβη και γιατί".
Εξήγησέ μου τα λόγια αυτά.
Κανένα σχόλιο.
Πες μου γιατί έγραψες "Δολοφόνος".
Κανένα σχόλιο.
Υπονοείς
ότι είσαι δολοφόνος;
Κανένα σχόλιο.
Πες μου για το "Κανείς δεν θα μάθει
τι συνέβη και γιατί".
- Κανένα σχόλιο. - Τι σημαίνει αυτό, Λούσι;
Κανένα σχόλιο.
Ήταν εμφανές ότι άρχιζε να συνειδητοποιεί, να καταλαβαίνει
τι έδειχναν αυτά τα τεκμήρια.
Λούσι, αφότου έφυγες από τη μονάδα,
887 μωρά τουλάχιστον 32 εβδομάδων κύησης
γεννήθηκαν στο νοσοκομείο του Τσέστερ
και μπήκαν στη μονάδα νεογνών.
Αφότου έφυγες, κανένα από αυτά τα μωρά δεν πέθανε
ούτε παρουσίασε αιφνίδια επιδείνωση.
Έχεις να πεις κάτι γι' αυτό;
Κανένα σχόλιο.
Με βάση τα στοιχεία που έχουμε αυτήν τη στιγμή,
φαίνεται ξεκάθαρα ότι μόνο εσύ ήσουν παρούσα
στα 25 περιστατικά ανεπάρκειας
και θανάτου των 17 μωρών.
Αυτό δείχνει ότι εσύ ευθύνεσαι.
Κανείς άλλος, Λούσι. Μόνο εσύ.
Λούσι, αν υπάρχει κάποια εξήγηση ως προς το γιατί το έκανες,
έχεις μια τελευταία ευκαιρία να μας την πεις.
Κανένα σχόλιο.
Εντάξει.
Σύμφωνα με το ρολόι μου, η ώρα είναι 4:10 μ.μ.
Η ανάκριση ολοκληρώθηκε.
Η Λούσι Λέτμπι είχε μιλήσει λεπτομερώς για όλα αυτά τα μωρά.
Ήταν ώρα να κάνουμε έναν απολογισμό
και να εξετάσουμε τα τεκμήρια.
Η Λούσι είχε βγει πάλι με εγγύηση.
Ζορίστηκα πολύ στη σκέψη του τι πέρασε η Λούσι όταν τη συνέλαβαν
και την ανέκριναν για μέρες.
Ήθελα μόνο να της πω ότι ήμουν εκεί
αν χρειαζόταν κάτι.
Ήταν πολύ στενάχωρο το ότι δεν μπορούσα να το κάνω.
Αλλά δεν αμφέβαλα ποτέ
για την αθωότητά της.
Σε εκείνο το σημείο των ερευνών,
υπήρχαν πολλές πληροφορίες από ανακρίσεις, καταθέσεις μαρτύρων
και μαρτυρίες πραγματογνωμόνων.
Ένας συστηματικός συνδυασμός όλων αυτών
καταδείκνυε ξεκάθαρα την ανάμειξη της Λούσι Λέτμπι.
Επάνω είναι;
Ναι, έτσι νομίζω.
Γεια. Μην ανησυχείς.
Αστυνομία του Τσέσαϊρ. Εντάξει;
Λούσι, να ανάψω το φως;
Ναι.
Δεν κάθεσαι;
Απλώς…
Λούσι, άκουσέ με λίγο. Είμαι ο *** από την Αστυνομία του Τσέσαϊρ.
Σε συλλαμβάνω ως ύποπτη
για τη δολοφονία του ***,
τη δολοφονία της ***,
τη δολοφονία του ***…
Άκουσες, Λούσι;
Πρέπει τώρα να ντυθείς, εντάξει;
Οι αστυνομικοί θα σε πάνε
στο τμήμα στο Τσέστερ, εντάξει;
Λούσι,
θέλεις να ντυθείς;
Είναι μόνο για τη μεταφορά, εντάξει;
Σε σφίγγουν;
Έχεις λίγο περιθώριο.
Απλώς δεν πρέπει να βγουν.
Κάθισε εκεί.
Να σου βάλω τη ζώνη.
24 ΩΡΕΣ ΜΕΤΑ ΑΠΑΓΓΕΛΘΗΚΑΝ ΚΑΤΗΓΟΡΙΕΣ.
ΟΚΤΩ ΑΝΘΡΩΠΟΚΤΟΝΙΕΣ.
ΔΕΚΑ ΑΠΟΠΕΙΡΕΣ ΑΝΘΡΩΠΟΚΤΟΝΙΑΣ.
Η ΛΟΥΣΙ ΛΕΤΜΠΙ ΠΕΡΑΣΕ 23 ΜΗΝΕΣ ΥΠΟ ΚΡΑΤΗΣΗ
ΕΝ ΑΝΑΜΟΝΗ ΤΗΣ ΔΙΚΗΣ.
Μια νοσοκόμα δικάζεται
με την κατηγορία ότι σκότωσε επτά μωρά
σε μονάδα νεογνών.
Η Λούσι Λέτμπι φρόντιζε τα πιο ευπαθή μωρά.
Φτάνει με το βαν της φυλακής για τη δίκη.
Κατηγορείται ότι σκότωσε επτά μωρά κι αποπειράθηκε να σκοτώσει άλλα δέκα.
Η μόνιμη σκέψη είναι "Συμπεράναμε σωστά;
Ελέγχθηκαν αρκετά τα τεκμήρια ώστε να στέκουν στη δίκη;"
Στην εναρκτήρια αγόρευσή του, ο εισαγγελέας είπε στους ενόρκους
ότι τα 17 περιστατικά ανεπάρκειας και θανάτου δεν είχαν φυσικά αίτια.
Ευθύνεται η κατηγορούμενη.
Το μόνο που σκεφτόμουν ήταν η Λούσι
και όλα αυτά που θα άκουγε να λένε για εκείνη.
Η προετοιμασία για τη δίκη ήταν πολύ δύσκολη.
Δεν υπήρξε μέρα που να μη σκεφτώ τη Ζόι.
Ήθελα να αποδοθεί δικαιοσύνη,
αλλά δεν ήθελα
να πάω στη δίκη όντας προκατειλημμένη.
Ήξερα ότι θα κατέθετε η Λούσι Λέτμπι,
οπότε έπρεπε να την αντικρίσω.
Φορούσε ανοιχτό γκρι μπλουζάκι και σκούρο γκρι παντελόνι
και μίλησε μόνο για να επιβεβαιώσει το όνομά της.
Ήταν εκεί 50-60 δημοσιογράφοι από όλο τον κόσμο
για να καλύψουν τη δίκη.
Με έβαλαν στην πρώτη σειρά, κοντά στη Λούσι Λέτμπι,
ένα καλό σημείο για να παρακολουθώ τη δίκη.
Στην αρχή της δίκης,
η αγόρευση της εισαγγελίας
ήταν από μόνη της πάνω από 90 σελίδες.
Είπαν ότι η Λούσι Λέτμπι έβλαψε τα μωρά με πολλούς τρόπους.
Από πρόκληση σωματικών τραυμάτων
στον λαιμό ή στο στομάχι…
Είπαν ότι αφαιρούσε τη διασωλήνωση,
κάτι που οδηγεί σε αποκορεσμό οξυγόνου,
για να προκαλέσει επιδείνωση.
Τους έδινε υπερβολικά πολλή τροφή.
Έτσι διογκώνεται το στομάχι,
και το διάφραγμα πιέζει τους πνεύμονες περιορίζοντας την αναπνοή.
Άλλαζε μεθόδους, ήταν δημιουργική
ως προς τους τρόπους που προκαλούσε θάνατο και ανεπάρκεια.
Και μετά η εισαγγελία έπρεπε να το αποδείξει.
Τους τελευταίους επτά μήνες, ο εισαγγελέας Νικ Τζόνσον
δουλεύει στην υπόθεση εναντίον της Λούσι Λέτμπι.
Τώρα έχει την ευκαιρία να τη ρωτήσει ευθέως
σχετικά με τους ισχυρισμούς ότι δολοφόνησε και έβλαψε μωρά.
Έβλεπα τη Λούσι Λέτμπι για πρώτη φορά μετά τον θάνατο της Ζόι.
Τρία μέτρα μάς χώριζαν.
Με κοίταξε πολλές φορές.
Έντονα.
Όποτε με κοιτούσε, χαμήλωνα το βλέμμα.
Η ατμόσφαιρα στην αίθουσα
ήταν εξαιρετικά τεταμένη.
Στην κατάθεσή της,
έδειχνε να θυμάται καλά
σχεδόν και τα 17 παιδιά που κατηγορούνταν ότι είχε βλάψει σκόπιμα,
εκτός από ένα.
Όταν τη ρώτησαν αν θυμάται τη Ζόι,
έκανε μια παύση και απάντησε αρνητικά.
Η αντίδραση στην αίθουσα ήταν…
Έδειχνε πολύ επαγγελματίας στο δικαστήριο.
Όπως και στις ανακρίσεις, απ' ό,τι μας είπαν.
Θα μιλήσουμε για τη ***.
Σε έξι σελίδες του ιατρικού της φακέλου
υπάρχει το όνομά σου.
Στέκει να πω ότι ασχολήθηκες με τη φροντίδα της;
Ναι.
Πες μας τι συνέβη στη ***.
Δεν τη θυμάμαι τη ***.
Θυμάσαι αν συμμετείχες στην ανάνηψη;
Δεν νομίζω.
Είπα στο δικαστήριο ότι η κατάσταση της μικρής Ζόι ήταν σταθερή.
Δεν υπήρχε λόγος για ξαφνική επιδείνωση, πόσο μάλλον για ανεπάρκεια.
Είχαν παρατηρήσει έναν περίεργο αποχρωματισμό του δέρματος
πρωτόγνωρο για νοσηλευτές και γιατρούς.
Βρέθηκε επίσης και αέρας σε ένα αιμοφόρο αγγείο στο σώμα,
αυτό που λέμε αεροεμβολή.
Κάτι σαν αεροφράκτης στην κεντρική θέρμανση,
που σταματά την κυκλοφορία.
Εξέτασα τη βιβλιογραφία σχετικά με την αεροεμβολή στα νεογνά.
Μεταξύ άλλων,
δυο Καναδοί γιατροί είχαν γράψει ένα άρθρο που δημοσιεύτηκε το 1989.
Είχαν παρατηρήσει μια πολύ περίεργη μορφή αποχρωματισμού του δέρματος
ως αποτέλεσμα του αέρα στο κυκλοφορικό σύστημα.
Ήταν σχεδόν πανομοιότυπη
με αυτήν που οι γιατροί παρατήρησαν
σε πολλά μωρά στο νοσοκομείο Κάουντες οφ Τσέστερ.
Ο δρ Έβανς εξέφρασε εμπεριστατωμένη γνώμη,
και η υπεράσπιση την απέκρουσε λέγοντας "Ένα λεπτό.
Υπήρχαν διάφοροι λόγοι για την επιδείνωση της υγείας των μωρών.
Σε κάποιες περιπτώσεις, γεννήθηκαν μη υγιή και απλώς χειροτέρεψαν.
Σε άλλες περιπτώσεις, η ατελής θεραπευτική αγωγή
συνέβαλε στην εμφάνιση βρεφικής ανεπάρκειας.
Δεν έχετε επαρκή τεκμήρια για να λέτε ότι έγινε έγχυση αέρα".
Εξήγησα στους ενόρκους ότι τα μωρά σε μονάδα νεογνών
είναι διασωληνωμένα με μια πολύ εξελιγμένη ενδοφλέβια αντλία,
που δεν επιτρέπει να περάσουν φυσαλίδες αέρα.
Αφού δεν μπορεί να μπει αέρας στο κυκλοφορικό κατά λάθος,
τότε μπορεί μόνο να μπει στο κυκλοφορικό
ως αποτέλεσμα μιας σκόπιμης πράξης.
Είπα στους ενόρκους ότι, κατά τη γνώμη μου,
η επιδείνωση της υγείας της μικρής Ζόι
ήταν αποτέλεσμα της έγχυσης αέρα απευθείας στο αίμα της.
Ο δρ Έβανς είπε ότι η ανεπάρκεια μοιάζει με σύμπτωμα αεροεμβολής
που προκλήθηκε από έγχυση αέρα στο κυκλοφορικό της
όσο η υπεύθυνη νοσοκόμα δεν ήταν εκεί,
αλλά ήσουν εσύ.
Μάλιστα.
Έχεις εξήγηση γι' αυτό, Λούσι;
Όχι.
Τα τεκμήρια, Λούσι,
δείχνουν ότι ήσουν παρούσα κατά το συμβάν.
Συμφωνείς μ' αυτό;
Δούλευες στην Αίθουσα Νεογνών Ένα όταν η άλλη νοσοκόμα
βγήκε έξω για κάποιο λόγο.
Για να το λέει… Δεν θυμάμαι πού ακριβώς ήμουν.
Υπάρχει λόγος που θυμάσαι τη χορήγηση των φαρμάκων
και όχι την ανεπάρκεια;
Όχι, θυμήθηκα τα φάρμακα επειδή κοίταξα τα δελτία
και είδα ότι υπέγραψα για τα φάρμακα.
Μήπως θυμάσαι τη χορήγηση των φαρμάκων
επειδή τότε βρήκες ευκαιρία να επιτεθείς…
Όχι.
…εγχέοντας αέρα;
- Όχι. - Όχι;
Όχι.
Το να ακούω όλες τις πληροφορίες σχετικά με τον θάνατο της Ζόι
ήταν πολύ
οδυνηρό.
Η εισαγγελία εξήγησε πώς η Λούσι Λέτμπι μπήκε στο δωμάτιο…
ΨΗΦΙΑΚΗ ΕΠΕΞΕΡΓΑΣΙΑ
…και εισήγαγε αέρα
μέσα
στο σωληνάκι.
Κοιτούσα τη Λούσι Λέτμπι για να δω
ποια θα ήταν η αντίδρασή της.
Αλλά ούτε μια στιγμή στη δίκη δεν είδα κάποιο ίχνος ταραχής
εξαιτίας των οδυνηρών λεπτομερειών
για αυτό που υποτίθεται ότι έκανε.
Κανένα. Τίποτα.
Τι να κάνει;
Να σπαράζει στο κλάμα, να κλαίει και να χτυπιέται κάθε μέρα;
Να δηλώνει αθώα διαρκώς;
Δεν το βρίσκω ρεαλιστικό ούτε εφικτό αυτό.
ΠΕΡΑΣΑΜΕ ΜΙΑ ΑΠΑΙΣΙΑ ΝΥΧΤΑ. Η ΔΟΥΛΕΙΑ ΜΑΣ ΕΝΙΟΤΕ ΕΙΝΑΙ ΠΟΛΥ ΘΛΙΒΕΡΗ
Μετά το συμβάν με τη Ζόι,
η Λούσι Λέτμπι έστειλε μήνυμα σε συναδέλφους…
ΧΑΣΑΜΕ ΤΗ ΜΙΚΡΗ ΖΟΪ
…ενημερώνοντάς τους ότι δυστυχώς είχε πεθάνει.
Ανέφερε αναλυτικά και την αντίδραση των γονιών.
ΠΟΛΥ ΛΥΠΗΡΟ ΓΙΑ ΟΛΟΥΣ
ΑΠΕΛΠΙΣΜΕΝΟΙ ΟΙ ΓΟΝΕΙΣ, Ο ΜΠΑΜΠΑΣ ΟΥΡΛΙΑΖΕ
Οι γονείς ήταν απελπισμένοι, ο μπαμπάς ούρλιαζε,
ήταν σοκαριστικό, κι εκείνη ένιωθε παραλυμένη.
ΔΕΝ ΜΠΟΡΩ ΝΑ ΜΙΛΗΣΩ, ΚΛΑΙΩ. ΠΡΕΠΕΙ ΝΑ ΤΟ ΒΓΑΛΩ ΑΠΟ ΜΕΣΑ ΜΟΥ.
Αυτό ήταν αντιφατικό
με τη δήλωση "Δεν θυμάμαι τίποτα γι' αυτό".
Της δείξαμε τα μηνύματά της
μήπως και θυμηθεί τα γεγονότα.
ΓΕΝΙΚΑ ΕΙΝΑΙ ΜΙΑ ΑΠΙΣΤΕΥΤΗ ΔΟΥΛΕΙΑ ΜΕ ΠΟΛΛΑ ΘΕΤΙΚΑ.
ΑΛΛΑ ΠΩΣ ΖΟΥΝ ΑΡΡΩΣΤΑ ΜΩΡΑ
Παραμένει σταθερή στο ότι δεν θυμάται άλλες λεπτομέρειες.
ΕΝΩ ΑΛΛΟΙ ΠΕΘΑΙΝΟΥΝ;
Δεν είναι ασυνήθιστο
να ενημερώσεις συνάδελφο για έναν θάνατο
ή να του γράψεις ότι είχες μια ζόρικη μέρα.
ΜΑΛΛΟΝ ΕΤΣΙ ΕΙΝΑΙ ΓΡΑΦΤΟ…
Υπάρχει μεγάλη πίεση.
Μπορεί να έχεις 14 ώρες βάρδια.
Αν υπάρξει επιδείνωση,
η υπεύθυνη νοσοκόμα θα το καταλάβει.
Είναι τρομακτικό.
Τα βγάζεις πέρα μιλώντας σε συναδέλφους σου.
Δεν καταλαβαίνω τι κίνητρο ήθελαν να δείξουν.
ΝΟΜΙΖΩ ΟΤΙ ΚΑΠΟΙΟ ΡΟΛΟ ΠΑΙΖΕΙ Η ΜΟΙΡΑ.
ΟΛΑ ΓΙΑ ΚΑΠΟΙΟ ΛΟΓΟ ΓΙΝΟΝΤΑΙ.
ΣΑΡΑ ΚΑΙ ΝΤΑΝ ΤΖΟΟΥΝΣ - ΤΣΕΣΑΪΡ
Στη δίκη, η Λούσι ρωτήθηκε για τις αναζητήσεις της στο Facebook.
Η Λούσι Λέτμπι πέρασε ώρες
αναζητώντας στο Facebook τη μαμά και τον μπαμπά της Ζόι,
κάτι που ήταν παράξενο.
Στις 25 Ιουνίου, αναζήτησες τον *** στο Facebook.
Και πάλι στις 25 Ιουνίου, αναζήτησες και την ***.
Συμφωνείς ότι τους έψαξες στο Facebook, Λούσι;
Δεν θυμάμαι να το κάνω, αλλά για να είναι εκεί, μάλλον το έκανα.
Έψαχνες φωτογραφίες των μωρών, Λούσι;
Όχι.
Η υπεράσπιση είπε
ότι δεν υπάρχει κάτι κακό σε αυτές τις αναζητήσεις.
Βασικά, είπαν "Είναι λίγο περίεργη".
- Δεν ξέρεις τι έψαχνες; - Όχι.
Υπήρχαν πολλές έμμεσες αποδείξεις,
οι οποίες, αντικειμενικά,
έδιναν άσχημη εικόνα για τη Λέτμπι.
Αλλά δεν είναι παράνομο να στέλνεις μηνύματα σε συνάδελφο
ή να ψάχνεις κάποιον στο Facebook.
Για να αποδείξει την ενοχή της,
η εισαγγελία χρειαζόταν κάτι πιο βάσιμο.
Πολλά από τα τεκμήρια
ήταν δυσνόητα και περίπλοκα, με ιατρικούς όρους.
Αλλά για δύο περιπτώσεις, σύμφωνα με την εισαγγελία,
υπήρχαν αδιάσειστα στοιχεία. Δεν χωρούσε αμφιβολία.
Είχε καταγραφεί αυτό που συνέβη, δεν μπορούσε να το αρνηθεί.
Υπήρχαν δύο μωρά στη δίκη
τα οποία η Λέτμπι κατηγορούνταν ότι έβλαψε
χορηγώντας ινσουλίνη ενώ δεν χρειαζόταν.
Είναι πολύ επικίνδυνο να χορηγείς ινσουλίνη χωρίς να χρειάζεται.
Προκαλεί κώμα, ακόμα και θάνατο.
Όποιος του έδωσε ινσουλίνη
το έκανε γνωρίζοντας ότι τον έβαζε σε κίνδυνο.
Θα μπορούσε να πεθάνει
ή να πάθει ανεπανόρθωτες ζημιές που θα επηρέαζαν τη ζωή του.
Συμφωνούμε σ' αυτό, Λούσι;
Ναι.
Στο δικαστήριο, η ομάδα υπεράσπισης
δεν γινόταν να μη συμφωνήσει ότι αυτό έγινε σκόπιμα.
Υπήρχε κάποιος στην πτέρυγα που δηλητηρίαζε μωρά,
αλλά ίσως ήταν κάποιος άλλος.
Ακόμα κι η Λούσι Λέτμπι συμφώνησε ότι η συνθετική ινσουλίνη
είχε χορηγηθεί σε μωρά και είχε προκαλέσει ανεπάρκειες.
Οπότε, κάποιος το έκανε.
Όταν ρώτησαν τη Λούσι αν παραδέχεται
ότι υπήρχε συνθετική ινσουλίνη στον οργανισμό του μωρού,
δεν μπορούσε να το αρνηθεί, παρουσιάστηκαν τεκμήρια γι' αυτό.
Αλλά προσπαθούσαν να την παγιδεύσουν, γιατί θα ήταν σαν να λέει
ότι εκείνη το έκανε.
Δεν είχε απλώς βάρδια τις κρίσιμες στιγμές.
Είχε υπογράψει για φάρμακα ζωτικής σημασίας,
όπως ένα διάλυμα παρεντερικής διατροφής
στο οποίο οι ειδικοί μας είπαν
ότι κάποιος έβαλε ινσουλίνη.
Έχεις επιβεβαιώσει ότι υπέγραψες για τη χορήγηση του διαλύματος.
- Έβαλες ινσουλίνη στα διαλύματα; - Όχι.
Τα διαλύματα φυλάσσονταν
στο ίδιο κλειδωμένο ψυγείο με την ινσουλίνη,
ένα ψυγείο για το οποίο η Λούσι Λέτμπι είχε κλειδιά.
Η Λούσι Λέτμπι είχε σαφή ευκαιρία να διαπράξει αυτά τα εγκλήματα.
Μπορεί να έγινε κατά λάθος ή και σκόπιμα.
Για την εισαγγελία, ήταν σίγουρα σκόπιμη δολιοφθορά.
Η υπεράσπιση της Λέτμπι προσπάθησε σκληρά να το αντικρούσει.
Με βάση τα τεκμήρια που παρουσιάστηκαν,
αντικειμενικά δεν γινόταν να το έκανε άλλος.
Σε ρωτάω αν έβαλες εσύ την ινσουλίνη.
- Όχι. - Κάποιος την έβαλε, λένε οι ειδικοί.
- Εσύ τον φρόντιζες. - Δεν το έκανα εγώ.
- Ξέρεις ποιος το έκανε; - Όχι.
Οι ένορκοι είχαν πλέον αποδείξεις
για ένα μωρό που δηλητηριάστηκε εσκεμμένα
με κάποια ουσία.
Για να το θέσω απλά, υπήρχαν χειροπιαστές αποδείξεις.
Στην αξιολόγηση του χαρακτήρα της Λούσι Λέτμπι,
πρέπει να πω ότι λείπει κάποιο κομμάτι από το παζλ,
και αυτό είναι η απάντηση στο ερώτημα "Γιατί έγιναν όλα αυτά;"
Το μόνο που έβγαζε μάτι
ήταν τα σημειώματα που βρέθηκαν από την αστυνομία.
Αυτά τα σημειώματα είναι καθηλωτικά.
Σαν πίνακες του Τζάκσον Πόλοκ,
αλλά με λέξεις.
Δεν υπάρχει κενό. Είναι γεμάτα περίεργες φράσεις, περίεργες λέξεις.
Μια εικόνα που μπερδεύει.
"Εγώ τα σκότωσα".
"Είμαι κακιά. Εγώ το έκανα".
Σοκαριστικό ανάγνωσμα.
Τι την ώθησε να τα γράψει αυτά
και τι ακριβώς έκανε
για να πιστεύει ότι είναι κακός άνθρωπος;
Έγραψες σε ένα σημείωμα "Είμαι κακιά. Εγώ το έκανα".
"Δεν μου αξίζει να ζω".
"Τα σκότωσα εσκεμμένα".
"Είμαι απαίσιος άνθρωπος".
Εξήγησέ μας γιατί.
Κανένα σχόλιο.
Στο μυαλό όλων είναι τελειωμένη υπόθεση.
"Αυτό ήταν.
Αυτή διέπραξε τα εγκλήματα και το ομολόγησε γραπτώς".
Ένα πράγμα δεν θα καταλάβω ποτέ,
γιατί η υπεράσπιση δεν κάλεσε μάρτυρες-πραγματογνώμονες.
Αυτοί από την εισαγγελία μπορούσαν να λένε ό,τι ήθελαν,
ενώ η Λούσι δεν είχε κανέναν
να την υποστηρίξει και να πει "Ορίστε μια άλλη εξήγηση".
Οι ένορκοι στη δίκη της νοσοκόμας Λούσι Λέτμπι
αποσύρθηκαν για να βγάλουν ετυμηγορία.
Η αναμονή για την ετυμηγορία ήταν πολύ
αγχωτική.
Ένιωθα απελπισία.
Θυμάμαι ότι έλεγα διαρκώς
"Όταν τελειώσει αυτό,
όταν αποκαλυφθεί η αλήθεια,
όταν καταλάβουν ότι έκαναν λάθος,
άκου τι θα κάνουμε. Αυτά θα είναι τα σχέδιά μας".
Δύο τινά υπάρχουν.
Ή είναι αθώα
και έχει πέσει θύμα μια φρικτής κακοδικίας
που έφερε τα πάνω κάτω στη ζωή της
ή, αλλιώς, είναι καθ' έξη δολοφόνος παιδιών.
Το διακύβευμα ήταν πολύ υψηλό.
Έχουμε μια σημαντική έκτακτη είδηση.
Η Λούσι Λέτμπι κρίθηκε ένοχη…
…για τη δολοφονία επτά μωρών και την απόπειρα δολοφονίας άλλων έξι…
Η μεθοδική, πανούργα, σκληρή,
άνανδρη καθ' έξη δολοφόνος Λούσι Λέτμπι.
Απόψε επισκιάζει τις Μάιρα Χίντλεϊ και Μπέβερλι Άλιτ
ως η χειρότερη παιδοκτόνος στη σύγχρονη βρετανική ιστορία.
Μετά από μια δεκάμηνη δίκη, η Λούσι Λέτμπι κρίθηκε ένοχη.
Αυτή είναι μάλλον η πιο κακιά γυναίκα που ξέρω.
Σκότωσε περισσότερα παιδιά από οποιονδήποτε άλλον στις μέρες μας.
Δεν μπορούσα να φανταστώ
γιατί το έκαναν αυτό.
Μετά την αρχική δυσπιστία,
φοβήθηκα πολύ για εκείνη.
Ένιωσα ανακούφιση, ευτυχία.
Και αμέσως μετά ένιωσα
διαλυμένη, γιατί πλέον ήταν μια πραγματικότητα
που δεν μπορούσα να αποφύγω.
Εγώ και η ομάδα δεν νιώσαμε ούτε χαρά ούτε ικανοποίηση.
Για τις οικογένειες, ήταν απλώς ένα εξαιρετικά
δύσκολο, τραυματικό αποτέλεσμα.
Λούσι Λέτμπι,
καθώς η σοβαρότητα των αδικημάτων σου είναι εξαιρετικά μεγάλη,
θα περάσεις την υπόλοιπη ζωή σου στη φυλακή.
Ένιωθα ότι έπρεπε να ζητήσω συγγνώμη από την κόρη μου.
Πίστευα
ότι απέτυχα
ως μαμά.
Κοιμόμουν όταν συνέβη αυτό,
και…
Έμεινα ξύπνια καθ' όλη τη διάρκεια του οδυνηρού…
τοκετού, της γέννας,
και όταν με χρειαζόταν,
δεν ήμουν δίπλα της.
Αυτό δεν θα μπορέσω…
να μου το συγχωρήσω ποτέ.
ΣΕΠΤΕΜΒΡΙΟΣ 2024
Παρακολούθησα την υπόθεση της Λέτμπι από τη στιγμή της σύλληψης.
Βλέποντας την εξέλιξη,
ως δικηγόρος,
προβληματίστηκα πολύ.
Πρέπει να θυμηθούμε
ότι κανείς δεν την είδε να κάνει κάτι κακό.
Δεν υπήρχαν κάμερες.
Δεν υπήρχε κίνητρο.
Κανένα.
Μαζί μας ο δικηγόρος Μαρκ ΜακΝτόναλντ. Καλημέρα.
Ποιες είναι οι σκέψεις σας για αυτήν την περίπλοκη και βαριά υπόθεση;
Είναι περίπλοκη και βαριά υπόθεση,
αλλά ακολουθεί μια μακρά σειρά καταδικών
στη χώρα μας και διεθνώς.
Πολλές από αυτές τις καταδίκες αποδείχτηκαν τελικά κακοδικίες.
Όλες οι υποθέσεις που παρουσίασαν οι ειδικοί
ήταν θεωρητικές.
Οι ένορκοι ενημερώθηκαν για όλα τα τεκμήρια.
- Και έβγαλαν απόφαση. - Μπορεί να έκαναν λάθος.
Ήταν η πρώτη φορά
που κάποιος εκφραζόταν δημόσια
και έλεγε "Για σταθείτε. Νομίζω ότι κάτι πήγε πολύ στραβά εδώ".
Μετά τη συνέντευξη, με προσέγγισαν οι γονείς της Λούσι.
Ήταν απελπισμένοι.
Δεν είχαν σε ποιον να απευθυνθούν και μου ζήτησαν να βοηθήσω.
Και δέχτηκα.
Άρχισα να εξετάζω την υπόθεση.
Η υπεράσπιση δεν κάλεσε ούτε έναν πραγματογνώμονα.
Δεν ξέρω γιατί.
Μπορεί απλώς να σκέφτηκαν
ότι οι κατηγορίες ήταν γελοίες και δεν χρειαζόταν.
Δεν ξέρω. Μακάρι να το είχαν κάνει.
Όταν μου ανατέθηκε η υπόθεση, μου παρουσίασαν ένα αφήγημα.
Δεν υπήρχε αμφιβολία ως προς την καταδίκη της.
Η Λέτμπι ήταν ένοχη.
Υπήρχαν εφημερίδες που έγραφαν τη λέξη "Σατανική".
Αλλά ήξεραν ότι η εισήγηση της εισαγγελίας είχε αδύνατα σημεία.
Πολλές φορές στη δίκη
αναφέρθηκαν σε σκέψεις που είχε γράψει η Λούσι.
"Είμαι κακιά.
Εγώ το έκανα".
Αυτό το σημείωμα ήταν σε όλα τα πρωτοσέλιδα την επόμενη μέρα.
Αλλά δεν έγιναν πρωτοσέλιδο οι σημειώσεις που τα αντικρούουν αυτά.
Λέξεις όπως "συκοφαντία".
"διακρίσεις",
"στοχοποίηση",
"καθάρματα".
Λούσι, με ανησυχούν πολύ αυτά που έγραψες
και αυτά που υπονοείς ότι έκανες.
Έχεις να μας πεις κάτι;
Απλώς τα έγραψα γιατί είχα ζοριστεί πολύ.
Είχα μάθει πρόσφατα ότι με έδιωξαν από τη μονάδα.
Ένιωθα ότι με κατηγορούσαν για τον τρόπο που δούλευα,
για το ότι, λόγω αυτού, μπορεί να τα είχα βλάψει εν αγνοία μου.
Κι αυτό με έκανε να νιώθω ενοχές.
ΜΙΣΩ ΤΟΝ ΕΑΥΤΟ ΜΟΥ
Θες να μας εξηγήσεις κάποια πράγματα που έγραψες;
ΝΙΩΘΩ ΜΕΓΑΛΗ ΜΟΝΑΞΙΑ
Κατηγορούσα τον εαυτό μου.
Όχι επειδή είχα κάνει κάτι.
Επειδή οι άλλοι με έκαναν να νιώθω έτσι.
ΕΓΩ ΤΑ ΣΚΟΤΩΣΑ
ΕΓΩ ΤΟ ΕΚΑΝΑ
Ένιωθα ότι έβαζα τα δυνατά μου,
αλλά προσπάθησαν να πουν ότι δεν έκανα καλά τη δουλειά μου
ή ότι έκανα κάτι,
και δεν το άντεχα αυτό.
Και δεν ήθελα να είμαι πια εδώ.
Λες "Δεν υπάρχουν λόγια. Δεν μπορώ να αναπνεύσω, να συγκεντρωθώ".
Απλώς ένιωθα ότι όλα
ήταν εκτός ελέγχου.
Δεν ήξερα πώς να νιώσω,
τι θα συμβεί, τι να κάνω.
Ένιωσα ότι η υπηρεσία και η ομάδα
υπονοούσαν ότι εγώ έφταιγα.
Το υπονόησαν κάποια συγκεκριμένα άτομα;
Ναι, κάποιοι γιατροί.
Μπορείς να μας πεις τι λόγο είχαν να σε στοχοποιήσουν…
ή να σε κατηγορήσουν;
Σκέφτηκα ότι προσπαθούσαν να μου προσάψουν ευθύνες
για κάτι που έκανε κάποιος άλλος.
Όταν έδιωξαν τη Λούσι Λέτμπι από τη μονάδα,
της παρείχαν συμβουλευτική και υποστήριξη μέσω εργοθεραπείας
στο νοσοκομείο Κάουντες οφ Τσέστερ.
Της είπαν να γράφει τα συναισθήματά της και τις σκέψεις της
ως κάποιου είδους θεραπεία.
Δεν ήταν μια ομολογία. Καμία σχέση.
Αν πιστέψουμε ότι έγραψε τις σημειώσεις
λίγο μετά την απομάκρυνσή της από τη μονάδα,
τότε η εκδοχή της μπορεί να στέκει.
Όσον αφορά τον φόβο και τον πανικό,
τι φοβόσουν;
Ότι θα σκέφτονταν ότι κάτι έκανα λάθος.
Και τι θα συνέβαινε αν το σκέφτονταν αυτό;
Αυτό θα συνέβαινε.
- Μάλιστα. - Θα εμπλεκόταν η αστυνομία.
- Όπως έγινε; - Και θα έχανα τη δουλειά μου.
Ήταν μια δουλειά που σου άρεσε;
Ναι.
Την αγαπούσα τη δουλειά μου.
Εντάξει.
Από την πλευρά της υπεράσπισης, ήταν μια αφοσιωμένη νοσοκόμα
που της στέρησαν τη δουλειά που αγαπούσε,
που βασανιζόταν ψυχολογικά, ήταν συντετριμμένη.
Από πολλές απόψεις, το σημείωμα συνοψίζει την πολυπλοκότητα της υπόθεσης.
Με μια πρώτη ματιά,
μοιάζει με ξεκάθαρη ομολογία.
Αλλά όταν το ψάχνεις λίγο,
δεν είναι τόσο ξεκάθαρο τελικά.
Μέχρι τη δίκη και την ετυμηγορία,
αλληλογραφούσαμε με τη Λούσι.
Προσπαθούσα να είμαι θετική.
Αλλά δεν ήξερα πια τι να πω.
"Μέιζι, δεν βρίσκω λόγια να περιγράψω τι περνάω,
αλλά το ότι παραμένεις φίλη μου είναι πολύ σημαντικό για μένα.
Έχω δικό μου δωμάτιο και τουαλέτα.
Κάνω ντους κάθε μέρα και πηγαίνω μια βόλτα έξω.
Είναι πολύ σημαντικό να βγαίνω έξω, αν και έχει λίγο κρύο.
Μου λείπουν πολύ οι γάτοι μου.
Με θλίβει που δεν ξέρουν γιατί δεν είμαι εκεί.
Θα με θεωρούν απαίσια μαμά.
Η μαμά κι ο μπαμπάς τούς φροντίζουν και σίγουρα τους κακομαθαίνουν.
Προσπαθώ να παραμένω δυνατή και αισιόδοξη.
Θα περάσει όλο αυτό. Δεν θα τα παρατήσω".
Συγγνώμη.
Κάτι πολύ εντυπωσιακό συνέβη το καλοκαίρι του '24.
Ένας δημοσιογράφος του περιοδικού The New Yorker στην Αμερική
ανέλυσε ό,τι μπορεί να πήγε στραβά στη δίκη
και έστρεψε την προσοχή από τη Λούσι Λέτμπι
στο Κάουντες οφ Τσέστερ.
Και αυτό που κατάφερε το άρθρο ήταν να σπείρει την αμφιβολία,
θέτοντας το θεμελιώδες ερώτημα.
"Ήταν η μονάδα κατάλληλη;
Μήπως η Λούσι Λέτμπι ήταν ο αποδιοπομπαίος τράγος;"
Ήταν μια μονάδα σε κρίση.
Οι νοσηλευτές έκλαιγαν στο τέλος της βάρδιας λόγω στρες,
λόγω του φόρτου εργασίας,
επειδή είχαν τόσα μωρά στη μονάδα,
χωρίς ανάλογο προσωπικό και τους απαραίτητους πόρους.
Με άφηναν μια φορά τη βδομάδα μόνη μου με ένα μωρό σε εντατική νοσηλεία
και μου έλεγαν "Μάλλον μια χαρά θα είναι,
αλλά αν μπλαβίσει, βάλε μια φωνή".
Δεν θα έπρεπε αφήνουν τα μωρά σε μια μαθητευόμενη νοσοκόμα.
ΝΕΟΓΝΑ - ΒΑΡΔΙΕΣ
ΠΑΙΔΙ Α, ΠΑΙΔΙ Β, ΠΑΙΔΙ Γ
Ένα από τα πιο δυνατά σημεία της εισαγγελικής εισήγησης
ήταν ότι στο πρόγραμμα με τις βάρδιες είχε "Χ" σε όλη τη στήλη.
Ο σκοπός ήταν απλός.
Να πείσουν τους ενόρκους
και να μπορούν να λένε ότι ήταν πάντα εκεί όταν κάτι πήγαινε στραβά.
ΛΟΥΣΙ ΛΕΤΜΠΙ
Όμως, ξέρουμε ότι είναι μια μικρή μονάδα, και έκανε επιπλέον βάρδιες.
Επίσης, η Λούσι Λέτμπι είχε κάνει επιπλέον μαθήματα
κι ήταν πιο καταρτισμένη από πολλές άλλες νοσοκόμες,
με αποτέλεσμα να αναλαμβάνει τα πιο άρρωστα μωρά.
Άρα, νομίζω ότι, στην ουσία,
το παράξενο θα ήταν να μην είναι εκεί στα συμβάντα.
Κατά τη διάρκεια της δίκης, η εισαγγελία είπε στους ενόρκους
"Τα μωρά έπαψαν να πεθαίνουν όταν έφυγε από τη μονάδα η Λούσι Λέτμπι".
Αλλά από τη στιγμή που έφυγε η Λούσι Λέτμπι από τη μονάδα,
αυτή υποβαθμίστηκε,
δηλαδή δεν δεχόταν πλέον τόσα μωρά με σοβαρά θέματα υγείας,
άρα τα ποσοστά θνησιμότητας ήταν αναμενόμενο να πέσουν.
Ένιωσα ότι ήταν σημαντικό
να δείξω ότι υπήρχαν ψεγάδια στη διαδικασία.
Αλλά για να μπορέσω να το κάνω αυτό, έπρεπε να αλλάξω το αφήγημα.
Μαζί μου, ο Μαρκ ΜακΝτόναλντ.
Έχουμε εδώ τον Μαρκ ΜακΝτόναλντ.
Νομίζω ότι έχω αρκετά στοιχεία για να πω
ότι υπάρχουν σοβαρές ανησυχίες.
Ξαφνικά, άρχισε να παίρνει διαστάσεις.
Η Λούσι Λέτμπι καταδικάστηκε για επτά δολοφονίες και επτά απόπειρες.
Κατά τη γνώμη μου, είναι ξεκάθαρη κακοδικία
από ένα δικαστικό σύστημα που δεν μπόρεσε να διαχειριστεί
ομολογουμένως δύσκολα στατιστικά και ιατρικά επιστημονικά στοιχεία.
Η εισαγγελία βασίστηκε πολύ στον δρα Ντέουι Έβανς.
Ήταν ο βασικός πραγματογνώμονάς τους.
Ήταν το άτομο που είχε δει εξαρχής τα ιατρικά δελτία
και κατέληξε στην αρχική υπόθεση
για το πώς πέθανε ή νόσησε το κάθε μωρό.
Όλα βασίστηκαν σε αυτόν
και την αξιοπιστία του ως πραγματογνώμονα.
Κατά τη διάρκεια της δίκης, συνέβη κάτι πολύ αξιοσημείωτο.
Ένας δικαστής του Εφετείου έστειλε μέιλ στον δικαστή της υπόθεσης
επικρίνοντας πολύ αυστηρά τον δρα Ντέουι Έβανς,
λέγοντας ότι αλλάζει τα στοιχεία του
ανάλογα με το ποιος τον καθοδηγεί.
Με λίγα λόγια, είναι προκατειλημμένος.
Γιατί ένας ανώτερος δικαστής που δεν συμμετείχε στη δίκη
να ενημερώσει τον δικαστή για τις σοβαρές ανησυχίες που είχε
ως προς την αξιοπιστία του δρα Ντέουι Έβανς;
Αλλά το πρόβλημά μου ήταν ότι το Εφετείο είχε αποφανθεί
ότι ο δρ Ντέουι Έβανς ήταν αξιόπιστος πραγματογνώμονας.
Αυτό που έπρεπε να κάνω ήταν να μάθω
αν αυτά που έλεγε ήταν σωστά.
Δεν ήθελα κάποιον που έγινε ειδικός διαβάζοντας το βιβλίο,
ήθελα αυτόν που έγραψε το βιβλίο.
ΑΛΜΠΕΡΤΑ, ΚΑΝΑΔΑΣ
Ήταν εποχή θερισμού και είχα πολλή δουλειά
όταν εμφανίστηκε ένα μέιλ στο κινητό μου
από έναν δικηγόρο στο ΗΒ.
Ένα άρθρο που είχα γράψει το 1989 για την αεροεμβολή
χρησιμοποιήθηκε για την καταδίκη μιας νοσοκόμας σε ΜΕΘ στο ΗΒ.
Ο δρ Σου Λι ήταν πολύ σημαντικός.
Ήταν δικό του το άρθρο, η έρευνα.
Μήπως παρερμηνεύτηκε,
και άρα ο δρ Ντέουι Έβανς έκανε λάθος;
Ανησύχησα.
Αν το άρθρο μου είχε παρερμηνευτεί,
είχαμε μεγάλο πρόβλημα.
Εξέτασα τα τεκμήρια
και κατάλαβα ότι δεν περιέγραφαν
εκείνον τον αποχρωματισμό του δέρματος που υποδεικνύει αεροεμβολή.
Αυτό που περιέγραφαν
ήταν αποχρωματισμός του δέρματος λόγω υποξίας ή έλλειψης οξυγόνου.
Άρα η καταδίκη θα μπορούσε να είναι λανθασμένη.
Προβληματίστηκα πολύ.
Μια νεαρή ίσως μείνει διά βίου στη φυλακή
και πεθάνει στη φυλακή από λάθος.
Είπα στον Μαρκ ΜακΝτόναλντ ότι θα βοηθούσα
και θα συγκαλούσα επιτροπή με 14 εκ των κορυφαίων ειδικών παγκοσμίως,
των οποίων η πείρα, η αξιοπιστία και η γνώση ήταν αδιαμφισβήτητες.
Στόχος μας ήταν να συντάξουμε μια λεπτομερή αναφορά
για τα αίτια θανάτου ή τραυματισμού για την κάθε περίπτωση.
Ο κος ΜακΝτόναλντ εκπροσωπεί την πελάτισσά του, έχει μια δουλειά.
Πάντα ήμασταν ανοιχτοί σε κάθε πρόκληση.
Μου αρέσουν οι προκλήσεις.
Κι έτσι, ανυπομονούσαμε να ακούσουμε αυτά που θα είχαν να πουν.
ΦΕΒΡΟΥΑΡΙΟΣ 2025
Ερχόμενος στο Λονδίνο, ένιωθα τρομερή πίεση.
Θα ανακοινώναμε τα αποτελέσματα της επιτροπής,
της οποίας οι απόψεις θα είχαν τεράστιες συνέπειες
για την έκβαση της υπόθεσης.
Όχι μόνο για τη Λούσι Λέτμπι,
αλλά και για τις οικογένειες, τον κόσμο και το δικαστικό σύστημα.
Είμαστε περικυκλωμένοι.
Γεια σας.
Είστε απόλυτα πεπεισμένος ότι καταδικάστηκε μια αθώα γυναίκα;
Ναι.
- Ευχαριστούμε. - Πρέπει να ξεκινήσουμε.
Θα ξεκινήσουμε λίγο νωρίτερα, αφού μαζευτήκατε κάμποσοι εδώ.
Είμαστε εδώ για να παρουσιάσουμε μια έκθεση,
της οποίας τη σύλληψη και την πραγματοποίηση οφείλουμε
στον δρα Σου Λι που κάθεται δίπλα μου.
Για να μη μακρηγορώ,
σας παρουσιάζω τον δρα Σου Λι,
τον σταρ του σημερινού σόου.
Ευχαριστώ.
Ο "σταρ του σημερινού σόου".
Δεν είναι σόου.
Δεν υπάρχει σταρ.
Δεν υπάρχει κανένας λόγος για χαμόγελα.
Το θράσος ενός πολιτικού να παρουσιάσει κάποιον έτσι
είναι αηδιαστικό.
Για να συνοψίσω όλα τα ευρήματά μας
όσον αφορά θέματα ιατρικής φύσης,
βρήκαμε ότι τα ιατρικά ιστορικά ήταν ημιτελή.
Λάθος διάγνωση ασθενειών σε αυτά τα μωρά,
ανεπαρκείς αριθμοί εκπαιδευμένου προσωπικού στη μονάδα
και αδυναμία εύρεσης γιατρού σε ώρα ανάγκης.
Ο καθηγητής Λι ήταν ξεκάθαρος.
Δεν είχε προκληθεί σκόπιμα κακό
σε κανένα από τα μωρά.
Η ελλιπής φροντίδα οδήγησε στα συμβάντα.
Και στον θάνατό, ενίοτε.
Είναι απογοητευτικό, γιατί σε κάποιες από τις κριτικές
υπάρχει ψήγμα αλήθειας.
Είχαμε έλλειψη προσωπικού.
Αυτό ισχύει στα περισσότερα τμήματα,
στις περισσότερες πτέρυγες του NHS.
Αλλά υπήρχε έλλειψη προσωπικού και πριν από το 2015-2016,
και δεν είχαμε αυξημένους θανάτους τότε.
Οπότε, το να κατηγορείς μια συνάδελφο, κάτι φρικτό,
για πιθανή δολοφονία και απόπειρα δολοφονίας μωρών
είναι ο χειρότερος τρόπος να προσπαθήσεις να καλύψεις
προβλήματα και ανεπάρκειες στη μονάδα νεογνών.
Από τα πρώτα που έκανα
ήταν να δω τα ποσοστά επιβίωσης μωρών στο Τσέστερ
πριν από τους θανάτους και τα περιστατικά.
Και ήταν εξίσου καλά με τα επίσημα ποσοστά
σε Αγγλία και Ουαλία εκείνα τα έτη.
Δεν ήταν μια ανεπαρκής μονάδα.
Ανένηψαν το μωρό χρησιμοποιώντας…
Εξετάσαμε ένα ένα τα περιστατικά.
Ισχυρίστηκαν ότι το μωρό τέσσερα ήταν σε σταθερή κατάσταση
κατά την εισαγωγή στη ΜΕΘ μετά τη γέννησή του.
Δεν ήταν σε σταθερή κατάσταση, όπως ισχυρίστηκε ο μάρτυρας κατηγορίας.
Δεν με είχαν προειδοποιήσει ότι θα έλεγαν για την κόρη μου.
Αυτό το μωρό γεννήθηκε μετά από παρατεταμένη πρόωρη ρήξη υμένων.
Αν σπάσει ο αμνιακός σάκος,
ελλοχεύουν μολύνσεις.
Έπρεπε να δώσουν αμέσως στη μητέρα αντιβιοτικά,
για να προστατέψουν το μωρό από κάθε πιθανή μόλυνση.
Σε αυτήν την περίπτωση, δεν έγινε.
Έπρεπε να μου είχαν δώσει αντιβιοτικά μόλις έσπασαν τα νερά μου.
Απέτυχαν να προστατεύσουν εμένα και τη Ζόι.
Όμως, όλοι οι γιατροί, το νοσηλευτικό προσωπικό και οι ειδικοί
είπαν ξεκάθαρα ότι η κατάσταση της Ζόι βελτιωνόταν,
ότι ανάρρωνε και δυνάμωνε.
Καθυστέρησε η χορήγηση αντιβιοτικών
και η έναρξη της θεραπείας για την αναπνευστική δυσχέρεια.
Δεν βρήκαμε κάτι που να υποδεικνύει αεροεμβολή.
Δεν συμφωνώ με τον δρα Λι.
Δεν προσκόμισε νέα τεκμήρια.
Απλώς προσκόμισε μια νέα γνώμη.
Η απόφαση των ενόρκων
επικυρώθηκε από τρεις επιφανείς, έμπειρους δικαστές του Εφετείου.
Εκεί θα έπρεπε να τελειώσει, κατά τη γνώμη μου.
Το συμπέρασμα της επιτροπής, λοιπόν,
είναι ότι τα ιατρικά τεκμήρια
δεν στηρίζουν την κατηγορία για πρόκληση θανάτου ή τραυματισμού
σε καμία οπό τις 17 περιπτώσεις.
Υπήρχαν σοβαρά θέματα
ως προς την ιατρική περίθαλψη ασθενών στο νοσοκομείο.
Υπήρχαν προβλήματα ομαδικότητας και διεπιστημονικής συνεργασίας
στη Μονάδα Νεογνών του νοσοκομείου.
Εν ολίγοις, κυρίες και κύριοι, δεν διαπιστώσαμε δολοφονίες.
Χωρίς δολοφονία, δεν υπάρχει και δολοφόνος.
Γιατί ήταν, λοιπόν, στη φυλακή η Λούσι Λέτμπι;
Δολοφόνος ή θύμα;
Βλέπετε το ενδιαφέρον για την υπόθεση που έχει καταλάβει το ΗΒ κι όχι μόνο.
Αν όχι η Λούσι Λέτμπι,
τότε προφανώς στο νοσοκομείο υπήρχε κάποιο άλλο θεμελιώδες πρόβλημα.
Πείτε μας, έχετε αμφιβολίες για την καταδίκη της Λέτμπι;
Η συνέντευξη Τύπου άλλαξε τα πάντα.
Ο κόσμος δεν ήταν πια αμέτοχος.
Πείτε μου ότι αυτήν τη στιγμή δεν σκέφτομαι μόνο εγώ τη Λούσι Λέτμπι
και το γεγονός ότι μάλλον καταδικάστηκε άδικα.
Ξαφνικά, δεν ήταν εκείνος ο κακός άνθρωπος πια,
ένας άγγελος θανάτου.
Ξαφνικά, ο κόσμος ρωτούσε
"Είναι αθώα η Λούσι Λέτμπι;"
Όχι. Δεν νομίζουμε να σκότωσε τα μωρά.
Έχω πάθει την πλάκα της ζωής μου.
Στα ντοκιμαντέρ που έχω δει, οι δολοφόνοι έχουν παρελθόν.
Σκότωναν ζώα.
Δεν ήταν σαν τη Λούσι Λέτμπι. Νομίζω ότι δεν το έκανε.
Κάποιοι ισχυρίζονται πως εμείς οι γιατροί
είχαμε βεντέτα με τη Λούσι Λέτμπι.
Έχετε αποδείξεις γι' αυτό;
ΟΙ ΠΟΥΛΗΜΕΝΟΙ ΓΙΑΤΡΟΙ ΕΛΕΓΑΝ ΟΤΙ ΠΗΓΑΙΝΕ ΚΑΛΑ ΤΟ ΜΩΡΟ.
Με κατηγόρησαν στο ίντερνετ ότι σκότωσα μωρά.
Σοκαριστικό.
ΚΥΝΗΓΙ ΜΑΓΙΣΣΩΝ - ΑΘΩΑ
Δυο πράγματα με βαραίνουν.
Που δεν σώσαμε τα μωρά
και, λιγότερο, μήπως καταδικάστηκε λάθος άτομο.
Με βαραίνει το ότι ίσως υπήρξε κακοδικία.
Δεν νομίζω να ήταν κακοδικία.
Αλλά με προβληματίζει
που δεν την είδε κανείς να το κάνει.
Τα τελευταία χρόνια, έχω αναρωτηθεί
αν εμένα μου είχε παρουσιάσει μια διαφορετική πλευρά της.
Πάντα έχεις αμφιβολίες. Γιατί όσο κι αν…
ΨΗΦΙΑΚΗ ΕΠΕΞΕΡΓΑΣΙΑ
…ξέρεις κάποιον,
ποτέ δεν έχεις όλη την εικόνα.
Μπορεί να υπάρχουν πράγματα που δεν ξέρεις γι' αυτόν.
Αλλά αν δεν δω πραγματικές αποδείξεις,
δεν το πιστεύω.
Ξέρω ότι ο κόσμος σκέφτεται ότι στηρίζω μια δολοφόνο μωρών.
Αλλά είναι φίλη μου και είναι στη φυλακή.
Για πάντα.
Ο δρ Σου Λι και οι ειδικοί ολοκλήρωσαν την έκθεση.
Την υπέβαλα στην Επιτροπή Ελέγχου Ποινικών Υποθέσεων,
τη CCRC,
η οποία ελπίζω να τη στείλει στο Εφετείο
ζητώντας επανεκδίκαση.
Μια νεαρή μπορεί να είναι στη φυλακή για εγκλήματα που δεν διέπραξε.
Είναι τεράστια η ευθύνη,
γιατί είναι η τελευταία ευκαιρία της Λούσι.
Είναι εύκολο οι κακοί μας να είναι κακοί,
να δείχνουν κακοί και να φέρονται σαν κακοί.
Όχι σαν τη Λούσι Λέτμπι.
Αυτό δεν σημαίνει ότι δεν ήταν ικανή να κάνει αυτό για το οποίο καταδικάστηκε.
ΛΟΥΣΙ ΛΕΤΜΠΙ
Το ενδιαφέρον στην υπόθεση ήταν ο όγκος των έμμεσων αποδείξεων.
ΕΙΜΑΙ ΚΑΚΙΑ. ΕΓΩ ΤΟ ΕΚΑΝΑ.
Από μόνες τους, δεν αποδεικνύουν
ότι είναι μια ψυχρή δολοφόνος.
Αλλά όταν τα συνδυάσεις όλα,
είναι λογικό να σκεφτείς
"Αν αυτή η γυναίκα είναι αθώα,
τότε είναι πολύ άτυχη".
Σε ανακρίναμε πολλές μέρες και συζητήσαμε μαζί σου σε βάθος
την εμπλοκή σου στις δολοφονίες και τις απόπειρες δολοφονίας 17 μωρών,
κάτι που αρνείσαι σταθερά, Λούσι.
Θα ήθελες να πεις κάτι;
Κανένα σχόλιο.
Δεν θέλαμε να πούμε στις οικογένειες
ότι κάποιος είχε δολοφονήσει το παιδί τους.
Η μόνη που ξέρει πραγματικά γιατί έκανε όλα αυτά τα απαίσια πράγματα
είναι η ίδια η Λέτμπι.
Σε ένα περιβάλλον όπου πλέον γίνεται μεγάλος δημόσιος διάλογος,
παραμένω υπέρ της έρευνας
και της αναζήτησης απαντήσεων.
Αλλά, κυρίως,
συμπονούμε τις οικογένειες που θα το δουν αυτό
και θα υποστούν τόσο πόνο εξαιτίας όλων αυτών των υπονοιών.
ΨΗΦΙΑΚΗ ΕΠΕΞΕΡΓΑΣΙΑ
Δεν ξεπερνιέται αυτό.
Υπάρχει η θλίψη
αλλά και η ελπίδα και η αγάπη που τρέφουμε γι' αυτήν.
Στην τελική, είμαστε ακόμα εδώ,
και θέλω να είμαι ευγνώμων και να χαίρομαι για αυτά που έχω.
Ήμουν αρκετά δυνατή για να προσπαθήσω ξανά.
Ο άντρας μου κι εγώ έχουμε έναν υπέροχο γιο.
Αυτός είναι ο λόγος
για τα πάντα.
Πάντα του μιλούσα για τη Ζόι.
Ξέρει ότι πέθανε όταν ήταν μωρό.
Ξέρει ότι είναι στον παράδεισο.
Περάσαμε πολλά,
δεν έχει τελειώσει,
αλλά θέλω να τα βγάλω πέρα.
Τον Οκτώβριο του 2023 η κυβέρνηση άρχισε να διερευνά
τα γεγονότα στο νοσοκομείο Κάουντες οφ Τσέστερ
και τις προεκτάσεις τους μετά την καταδίκη της Λούσι Λέτμπι.
H αστυνομία ξεκίνησε επίσης να ερευνά το νοσοκομείο.
Η διοίκηση του νοσοκομείου δεν έκανε δηλώσεις,
λόγω των εν εξελίξει ερευνών.
Το 2025 προσκομίστηκαν τεκμήρια για άλλα εννιά μωρά.
Η Λούσι Λέτμπι δεν θα διωχθεί για άλλα αδικήματα.
Ο Μπεν Μάιερς αρνήθηκε να σχολιάσει
γιατί η υπεράσπιση δεν κάλεσε πραγματογνώμονες στη δίκη.
Υποτιτλισμός: Αγγελική Πανοτάρα